medieval-data/medieval-latin-ner-HOME-Alcar-sents huggingface dataset:
Notum facimus quod dominus Johannes Lovelli i miles , in nostra presentia constitutus , recognovit se vendidisse Guiberto , quondam presbitero de Petra Fixa , quandam peciam vinee in territorio de Petra Fixa quamdam peciam vinee in territorio de Petra Fixa sitam ut dicitur juxta vineam Sancti Dyonisii in censiva ejusdem sancti pro viginti libris parisiensium , promittens fide media quod contra vendicionem istam per se vel per alium non veniet in futurum , et quod dictam vineam predicto presbitero et eis qui causam ab ipso habebunt , ad usus et consuetudines Francie garantizabit contra omnes .
Et de recta garantia ferenda , dictus miles sex arpenta terre , sita ut dicitur insimul inter Edictum et Montem Martyrum in censiva caritatum Beati Dyonisii , in contraplegium dicto presbitero obligavit et eis qui causam ab eo habebunt .
Preterea dictus Guibertus presbiter , in nostra presencia constitutus , recognovit se dictam vineam dedisse et concessisse Johanni de Espinoi clerico , cognato suo , in puram et perpetuam elemosinam post decessum dicti presbiteri pacifice possidendam , ita tamen quod dictus clericus dictam vineam non poterit vendere nec alienare quamdiu vixerit , sed post decessum ipsius clerici ad manum viri religiosi abbatis Sancti Dyonisii libere revertetur .
| De terris quas obligavit nobis Hodardis mulier de Trapis | Omnibus presentes litteras inspecturis , officialis curie Parisiensis , salutem in Domino .
Notum facimus quod in presencia nostra constituta Hodardis uxor Guiardi pelliparii de Trapis promisit , fide in manu nostra prestita corporali quod infra mensem post octabas instantis festi beati Martini hyemalis Ierosolimitanam terram iter arripiet adeundi volens et concedens nisi hoc faceret quod religiosus vir abbas Beati Dyonisii in Francia duodecim jugera terre arabilis que ipsa habebat apud Trapes habeat et de ipsis suam possit facere penitus voluntatem et de hoc fidem prestitit corporalem .
Memoratus etiam Guiardus maritus ejusdem mulieris omnibus istis assensum adhibuit , promittens fide media , si dicta Hodardis dictum iter non arriperet infra terminum memoratum , quod in dicta terra per se vel per alium nichil ultra prefatum terminum reclamaret .
Quod ut ratum permaneat , presentes litteras sigillo Parisiensis curie ducimus roborandas .
| De redecima decime quarumdam villarum | Ego Guido de Caprosia miles , notum facio universis presentes litteras inspecturis quod de voluntate pariter et assensu Helisendis uxoris mee in perpetuam elemosinam contuli et omnino quitavi ecclesie Beati Dyonisii et etiam optuli super altare beati Dyonisii quicquid juris et dominii habebam vel habere poteram in redecima decime istarum villarum , scilicet Domne Petre , de Senlices , de Chardonvilier , videlicet in terra quam bone memorie venerabilis Petrus abbas Beati Dyonisii michi antea decambivit , et de Chamrumeries et in pertinenciis ejusdem redecime , pro me et dicta uxore mea et omnibus nostris heredibus et cunctis aliis qui in dicta redecima et ad eam pertinentibus jus aliquod sive dominium quoquo modo potuerint reclamare , dictamque redecimam et ad ipsam pertinentia dicte ecclesie garantizare tenemur .
| De quitatione usuarii hominum de Dompna Petra et de Sanliciis in nemoribus de Bello Ramo | Omnibus presentes litteras inspecturis , H .
Notum facimus quod in nostra presentia constituti homines de Donna Petra et de Sanliciis villis , uxores et filii eorum , vidue et alii quorum nomina sunt subscripta quitaverunt pro se et heredibus suis ecclesie Beati Dyonisii imperpetuum usuarium et quicquid juris habebant in omnibus nemoribus Beati Dyonisii ratione masurarum suarum , fide in manu nostra prestita promittentes quod nichil in dictis nemoribus decetero penitus reclamabunt .
Et pro hac quitatione facienda fuit eisdem coram nobis ab ecclesia Beati Dyonisii satisfactum apud Domnam Petram .
Jaquelina de Furno et Henricus filius ejus pro una masura .
Alandus faber et uxor ejus et Matheus et Radulphus de Lyeneu pro una masura .
Parvus Robinus et uxor ejus et Gervasius et uxor ejus pro una masura .
Osanna Platecorne et Petrus frater ejus , Michael pelliparius et uxor ejus pro una masura .
Item Michael Gaufridus Godinus et uxor ejus pro una masura .
Floria et filii ejus , videlicet Galterus et Guido , pro una masura .
Richardus faber et uxor ejus et Symon sororgius ejus pro una masura .
Item apud eandem villam hospites domini Guidonis de Caprosia hanc eandem quitationem similiter fecerunt , videlicet Johannes Orrici et uxor ejus pro una masura .
Aeliz soror majoris et Henricus filius ejus et uxor ejus et soror ejus pro una masura .
Item apud Senlices : Radulphus de Campo Fromundi et uxor ejus et Martinus gener ejus pro una masura .
Odo de Duino et uxor ejus et Garinus filius ejus pro una masura .
Petrus Magister et uxor ejus pro una masura , et Symon eorum filius et alii filii pro eadem masura .
Radulphus de Malevoisine et uxor ejus et Guillelmus filiaster ejus pro una masura .
Girardus Picardus et uxor ejus et Garinus pro una masura .
Item apud eandem villam hospites domini Guidonis de Caprosia eandem quitationem fecerunt , videlicet Guillelmus Anglicus et uxor ejus et Gilebertus de Larnele et uxor ejus pro una masura .
Houdeburgis de Monasterio , Radulphus de Malevoisine , Garinus de Chovill' et uxor ejus pro masura una .
| De quitatione Bernardi et majorie de Trapis et de pertinentiis omnibus ad majoriam | Universis presentes litteras inspecturis , Thomas archidiaconus Pissiacensis , salutem in Domino .
Notum facimus quod Bernardus major de Trapis et Petronilla uxor ejus , in nostra presentia constituti , pro se et heredibus suis quitaverunt abbati et conventui Beati Dyonisii imperpetuum majoriam de Trapis et omnia ad dictam majoriam pertinentia , fide data promittentes quod neque in dicta majoria neque in pertinenciis ipsius aliquid decetero penitus reclamabunt .
Predicti siquidem abbas et conventus in escambium dicte majorie dederunt et concesserunt eidem Bernardo et heredibus suis triginta arpennos terre assignatos sibi apud Trapas ad perticam viginti duorum pedum , quos cum aliis sex arpennis terre sue quam habebat tam in territorio quod vocatur desuans quam alibii , cum porprisio etiam suo de Trapis , que eum predictis triginta arpennis addidit , tenebit in feodum ligium ab ipsis et ecclesia Beati Dyonisii , salva et retenta dicte ecclesie decima in predictis terris ; post decessum vero Bernardi unius de heredibus suis ad hominagium dicte ecclesie venient de premissis ; si quas autem alii heredes sui in dicto feodo habuerint portiones , tenebunt eas de illo qui de feodo fecerit hominagium ecclesie ; et ecclesia de dicto feodo habebit reaschetum et servitium ad usus et consuetudines Francie a quocumque dicte ecclesie fiet hominagium de premissis .
In hoc autem totali feodo nec ipse Bernardus nec heredes sui fortericiam facere poterunt neque masuras aliquas neque furnum neque molendinum , sed due tantum mansiones poterunt esse in porprisio supradicto nec aliquo tempore ponere poterunt in manum fortiorem dictum feodum nec aliquam feodi portionem .
Ille autem qui homo erit ecclesie non justiciabit se per aliquos ministros abbatis Beati Dyonisii nisi solum per ipsum abbatem vel illum cui ex parte ipsius abbatis hoc specialiter commitetur .
Hec omnia premissa dicti Bernardus et Petronilla uxor ejus pro se et heredibus suis concesserunt , se firmiter servaturos fide prestita promittentes .
| De majoria Traparum quam quitavit nobis imperpetuum Bernardus quondam major de Trapis | Universis presentes litteras inspecturis , Thomas archidiaconus Pissiacensis , salutem in Domino .
| De majoria de Trapis | Universis presentes litteras inspecturis , frater Theobaldus Vallum Sarnay dictus abbas , salutem in Domino .
Noveritis quod nos vidimus et legimus cartam Bernardi quondam majoris de Trapis et Petronille uxoris ejus et heredum ipsorum , sigillatam sigillis domni abbatis Sancti Dyonisii et capituli ejusdem loci , verbo ad verbum hec subsequencia continentem : Odo Dei gratia Beati Dyonisii abbas et ejusdem loci conventus , universis presentes litteras inspecturis , salutem in salutis auctore .
Notum facimus quod Bernardus quondam major de Trapis et Petronilla uxor ejus pro se et heredibus suis quitaverunt nobis et ecclesie nostre imperpetuum majoriam de Trapis et omnia que ad dictam pertinent majoriam , nichil retinentes in ipsa villa nec in territorio ejusdem ville nisi pertinencia ad feodum et ea que inferius exprimuntur , fide data promittentes quod neque ipsi nec heredes sui in dicta majoria sive in pertinentibus ad dictam majoriam aliquid penitus decetero reclamabunt .
Nos autem excambium dicte majorie dedimus et concessimus eidem Bernardo et suis heredibus triginta arpennos terre assignatos sibi apud Trapas ad perticam XX duorum pedum , quos cum aliis arpennis et dimidio terre sue quam in territorio quod vocatur dictus Vaus et alibi apud Trapas habebat cum suo porprisio de Trapis , que cum predictis triginta arpennis addidit , tenebit in feodum ligium a nobis et nostra ecclesia , salva et retenta nobis decima in terris predictis ; et post decessum ipsius Bernardi unus de heredibus suis nobis faciet homagium de premissis ; alii vero heredes sui , si quas in dicto feodo habuerunt portiones , tenebunt eas de illo qui sicut dictum est fecerit hominagium nostre ecclesie ; nos vero de dicto feodo habebimus reaschetum et servitium ad usus et consuetudines Francie a quoque de premissis hominagium fiet nobis .
In hoc autem totali feodo nec ipse Bernardus nec heredes sui forteritiam poterunt facere nec masuras aliquas nec furnum nec molendinum , sed due tantum mansiones poterunt esse in porprisio supradicto nec aliquo tempore ponere poterunt in manu fortiore dictum feodum nec aliquam feodi portionem .
Sciendum est autem quod in totali dicto feodo retinuimus et semper retinemus omnimodam nobis justitiam , hoc tamen homini nostro manenti in dicto porprisio concedentes quod ipse justitiam habeat de hiis qui familia sua secum ibidem commorans et vivens de suo inter se unus contra alterum in dicto porprisio forisfecerit , nisi forisfactum tale sit quod ad magnam justiciam pertineret , quia tunc de hoc justicia nostra esset ; verumptamen alios forisfactores vel maleficos quoscumque vel undecumque contra dominum abbatem et ecclesiam Beati Dyonisii in dicto feodo non poterit defendere vel garantire .
Et sciendum quod ille qui de premissis homo erit ecclesie Beati Dyonisii non justiciabit se per aliquos ministros nostros nisi solum per abbatem Beati Dyonisii vel illum cui ex parte ipsius specialiter committetur .
Quitus etiam erit de reparatione et refectione calcee et de servitio pecunie quod fiet abbati Beati Dyonisii ex parte ville .
Nichilominus tamen habebit sine contradictione aesiamenta predicta ville de Trapis sicut unus de villa .
Actum anno Domini Mo CCo XXXo primo , mense aprili , astantibus in capitulo domino Odone abbate , Symone magistro priore , Sevino suppriore , Drocone tercio priore , Natali quarto priore , Girardo quinto priore , Guiberto cantore , Theobaldo infirmario , Petro thesaurario , Fulcone elemosinario , Johanne priore Marniaci , Roberto hospitiario , Johanne coquinario , Henrico celerario , Osmundo de Versaliis , Hugone heremita , Guillelmo le Maçon , Philippo cenario , et cetero toto capitulo .
| De quadam pecia vinee quam nobis vendidit dominus Matheus de Argentolio juxta Petram Fritam | Universis presentes litteras inspecturis , officialis curie Parisiensis , in Domino salutem .
Notum facimus quod coram nobis constitutus dominus Matheus de Argentolio miles recognovit se vendidisse et nomine venditionis in perpetuum quitavisse religiosis viris . .
abbati et conventui Sancti Dyonisii in Francia pro sex libris et dimidia parisiensium quindecim denariis minus , jam sibi solutis in pecunia numerata ut confessus est coram nobis , exceptioni non numerate pecunie , non habite et non solute renuntiando penitus et expresse , videlicet fere dimidium arpentum vinee quod dicebat se habere ex recto caduco apud locum qui vocatur Clausus Buinardi juxta Petram Fritam , contiguum ex uno latere vinee Jacobi Lumbardi et ex alio latere vinee Petri de Celario , in censiva dictorum religiosorum , oneratum in sex denariis parisiensibus capitalis census tantummodo , ut dicebat idem dominus Matheus , fide data in manu quod contra venditionem et quitationem hujusmodi jure hereditario , ratione conquestus , caduci aut alio jure communi vel speciali per se aut per alium non veniet in futurum , immo dictam venditionem , prout superius est divisa , dictis emptoribus ac eorum successoribus ad dictum censum absque alio onere garantizabit et defendet imposterum contra omnes , nichil juris sibi aut ejus heredibus in dca vinea retinendo .
| Quod Guido de Caprosia quitavit nobis quicquid habebat in nemoribus Beati Dyonisii Belli Rami | Ego Guido de Caprosia miles , notum facio universis presentes litteras inspecturis quod de voluntate pariter et assensu Helysendis uxoris mee imperpetuum omnino quitavi ecclesie Beati Dyonisii quicquid juris habebam vel habere poteram in nemoribus Beati Dyonisii in balliva Belli Rami ratione masure Saupitum et alterius dimidie masure contigue et vicine predicte masure Saupitum .
Que masura Saupitum et altera masura dimidia mee sunt , alia ejus medietas est Beati Dyonisii , nec ego nec heredes mei pro dictis masuris , si pars Beati Dyonisii ad me vel heredes meos per excambium vel alio modo forsitan deveniret nec aliqui qui manserint in eisdem masuris in predictis nemoribus aliquid ultra poterimus reclamare .
| De emptione facta ab Odelina relicta Thome quondam militis de Bonele apud Dompnam Petram | Guillelmus permissione divina Parisiensis ecclesie minister indignus , omnibus presentes litteras inspecturis , salutem in Domino .
Noverint universi quod , in nostra presencia constituta , nobilis Odelina relicta Thome de Bonele quondam militis recognovit se vendidisse ecclesie Beati Dyonisii in Francia , pro ducentibus libris parisiensium et centum solidis sibi jam solutis , quicquid ipsa habebat apud Domnam Petram , apud Sanlices , apud Chardonviller et apud Chanremeries in feodis , hospitibus , censuis , decimis , terris , pratis , justitia et nemoribus , si quid juris in ipsis nemoribus haberet , promittens fide in manu nostra prestita corporali quod in rebus predictis quacumque ratione per se vel per alium nichil decetero penitus reclamabit , immo ea dicte ecclesie garantizabit .
Johannes et Petrus de Bonele fratres , filii ipsius Odeline , et Eramburgis et Petronilla , filie ejusdem , coram nobis dictam venditionem fide prestita concesserunt et quicquid juris habebant vel habere poterant in premissis juris hereditario vel alio modo prefate ecclesie Sancti Dyonisii quitaverunt .
Preterea Petrus de Dolenvilla miles et Luciana uxor ejus , Guillelmus de Logiis miles pro se et Aalipda uxor sua hanc venditionem laudaverunt coram nobis et concesserunt , promittens fide media quod in rebus predictis nichil in posterum reclamabunt .
De hac siquidem venditione tenenda et firmiter observanda et ad consuetudines Francie garantizanda ad peticionem dicte Odeline , Petrus de Dolenvilla , Johannes de Forgiis , Guillelmus de Logiis , Guillelmus de Forgiis , Symon de Boolon et Galterus de Boolon milites se constituerunt plegios unusquisque et per fidem .
| De emptione facta ab Odelina relicta Thome quondam militis de Bonele apud Dompnam Petram | Stephanus archidiaconus Carnotensis , omnibus presentes litteras inspecturis , salutem in Domino .
Notum facimus quod nos litteras domini Parisiensis episcopi sigillo signatas vidimus et perlegimus in hec verba : Guillelmus , permissione divina Parisiensis ecclesie minister indignus , omnibus presentes litteras inspecturis , salutem in Domino .
Noverint universi noverint quod , in nostra presentia constituta , nobilis mulier Odelina etc .
Predicti vero Odelina et Johannes et Petrus , filii ipsius Odeline , Eremburgis et Petronilla , filie ejusdem , Guillelmus de Logiis miles et Aaelidis uxor sua et Galterus de Boloon miles , qui tunc erant de archidiachonatu nostro , ea que premissa sunt in litteris coram dilecto socio nostro , magistro Stephano canonico Pontisarensi , a nobis propter hoc specialiter destinato , laudaverunt pariter et concesserunt , fide data promittentes se firmiter in perpetuum servaturos quicquid in eisdem litteris continetur , concedentes etiam quod in ipsos si contravenirent possemus animadvertere tamquam in fidei transgressores .
| De debito C librarum quas debebat Guido de Caprosia | Omnibus presentes litteras inspecturis , officialis curie Parisiensis , salutem in Domino .
Notum facimus quod , constitutus in nostra presentia , dominus Guido de Caprosia miles recognovit se debere ecclesie Beati Dyonisii centum libras parisiensium , de quibus promisit se redditurum medietatem infra octabas Omnium Sanctorum proximo venturas et aliam medietatem ad dictum terminum anno revoluto , et de dicto debito sic solvendo Ernulfus de Laya , Reginaldus Galopin , Radulfus Galopin et Petrus li Pages , in nostra presentia constituti , se fidejussores constituerunt , qui promiserunt quod nisi dictus miles solveret dictam pecuniam terminis predictis quod ipsi tenerent prisionem apud Sanctum Dyonisium ne recederent a villa Sancti Dyonisii donec de dicta pecunia esset dicte ecclesie Beati Dyonisii plenarie satisfactum et de hoc fidem prestiterunt corporalem in manu nostra dicti fidejussores quilibet in solidum .
| Carta Guidonis de Leviis de nemoribus , pratis et terris | Universis presentes litteras inspecturis , Guido de Leviis marescallus Albigensis , salutem .
Noveritis quod , cum esset contentio inter nos et matrem nostram ex una parte et ecclesiam Beati Dyonisii ex altera super terris , pratis , haiis que bone memorie Guido de Leviis quondam marescallus Albigensis , pater noster , tenebat de eadem ecclesia , que prata , terre , haye sita sunt apud Le Mes Balduini Cocherel et apud locum qui dicitur Le Cormier juxta molendinum Girouart et etiam apud Les Bendes , et debent ibi esse circa quinquaginta duo arpenta vel amplius sive minus tam in pratis quam in terris et haiis ad mensuram loci illius , tandem predicta domna Petra mater nostra de consilio amicorum suorum et aliorum bonorum virorum composuit et pacem fecit cum ecclesia Beati Dyonisii in hunc modum quod de predictis terris , pratis , haiis singulis annis reddemus monacho Beati Dyonisii preposito Belli Rami vel ejus mandato apud Bellum Ramum XIII solidos parisiensium capitalis census in festo beati Andree apostoli et corveiam unius carruce singulis annis tribus diebus in anno , scilicet unam in marcio , aliam in mayo , terciam in septembri , salva omni justicia ecclesie Beati Dyonisii in omnibus etiam et salvis venditis in terris , pratis et omnibus aliis , si forte vendi contingeret , ita quod quicumque dictas terras , prata et hayas possidebit et etiam Renaudus li Begues vel ejus successores nichil omnino in nemoribus Beati Dyonisii poterunt decetero reclamare .
Dictus vero Renaudus ratione domus sue , pratorum , terrarum suarum quas modo possidet in pastu domini abbatis aliquid decetero mittere non tenebitur .
| De elemosina quam Guido marescallus Albigensis fecit ecclesie Beati Dyonisii | Universis presentes litteras inspecturis , Guido de Leviis marescallus Albigensis , salutem .
Notum facio quod elemosinam illam quam bone memorie Guido pater meus quondam marescallus Albigensis fecit ecclesie Beati Dyonisii de viginti arpennis terre sitis apud Mesnilium Sevini de voluntate et assensu Johanne uxoris mee laudo , volo atque concedo .
| De LX arpennis nemorum concessis fratribus de Rosca | Rogerus dictus abbas Beate Marie de Rosca et ejusdem loci conventus , universis presentes litteras inspecturis , salutem in Domino .
Notum facimus quod venerabiles viri abbas et conventus Beati Dyonisii sexaginta arpennos terre juxta Roscam quos emimus a domino Guidone de Caprosia et Herveo fratre ejus militibus , de quibus sexaginta arpennis dictus Guido ecclesie Beati Dyonisii annuatim reddebat apud Bellum Ramum quinque solidos capitalis census , nobis concesserunt tenendos imperpetuum et habendos , ita quod exinde ecclesie Beati Dyonisii singulis annis reddemus apud Bellum Ramum preposito vel ejus mandato in festo sancti Andree appostli XXXa solidos parisiensium censuales .
Concesserunt etiam nobis quamdam peciam terre juxta stannum nostrum tenendam perpetuo et habendam ad sex denarios censuales in festo sancti Andree apostoli in domo sua apud Bellum Ramum annuatim solvendos , ita quod idem stannum non poterimus extendere in terra Beati Dyonisii vel augere sine permissione ecclesie Beati Dyonisii atque licencia .
Quod si predictum censum XXX solidorum et sex denariorum non solverimus ad diem predictum , emendabimus ad patrie legem et usum , salva ecclesie Beati Dyonisii decima et omnimoda justicia in predictis sexaginta arpennis et in parte stanni que erit in terra Beati Dyonisii , nec poterimus facere masuras in dictis sexaginta arpennis et in parte stanni que erit in terra Beati Dyonisii , et si fecerimus masuras vel hospites in terra non movente ab ecclesia Beati Dyonisii , scilicet in Bella Penna , quam emimus a dictis domino Guidone et Herveo fratre ejus , hospites terre illius qui jam sunt vel futuri sunt vel ipsi nos ullum usuarium in nemoribus Beati Dyonisii non poterimus reclamare .
| De emptione facta a Petro de Hyaudeport | Omnibus presentes litteras inspecturis , G .
Notum facimus quod , cum Petrus de Byaudeport miles recognosceret se esse hominem venerabilis et religiosi abbatis Beati Dyonisii de medietate cujusdam pressorii siti apud Petram Fictam , de tresdecim solidis censualibus annuatim percipiendis apud Petram Fictam in vineis de Murellis , plena mina avene , quatuor caponibus et uno hospite et dimidio que habebat apud Petram Fictam , de quinque solidis et duobus denariis cum obolo censualibus annuatim percipiendis apud Columbas in Garenna in mayo , idem Petrus et Sanctisma ejus uxor in nostra presencia constituti recognoverunt se vendidisse pro XX duabus libris parisiensium religioso abbati et conventui Beati Dyonisii premissa omnia et quicquid tam apud Petram Fictam quam apud Columbas in roagio et foragio et quocumque alio habebant , prefatis abbati et conventui imperpetuam quiete et pacifice possidenda et habenda , promittens fide media dicti Petrus et Sanctisma ejus uxor quod dictam venditionem in posterum servabunt et quod contra eamdem venditionem per se vel per alium venire decetero nullatenus attemptabunt .
Dicta autem Sanctisma , uxor dicti Petri , penitus et expresse quitavit quicquid in premissis habebat vel habere poterat ratione doarii vel quocumque alio modo , promittens sub fide prestita quod contra istam quitationem per se vel per alium non veniet in futurum et quod ad faciendum dictam quitationem nec vi nec metu erat inducta , sed eam spontanea voluntate faciebat .
In cujus rei memoriam et testimonium , presentes litteras sigillo nostro signatis prefatis abbati et conventui ad petionem dictorum Petri et Sanctisme uxoris sue duximus concedendas .
| De quadam pecia vinee quam vendidit nobis Johannes Armiger | Universis presentes litteras inspecturis , officialis curie Parisiensis , salutem in Domino .